Հրթիռային հարված Գրոզա գյուղին

Հրթիռային հարված Ուկրաինայի Խարկովի մարզի Կուպյանսկի շրջանի Գրոզա գյուղի վրա հասցվել է 2023 թվականի հոկտեմբերի 5-ին՝ Կիևի ժամանակով 13:25-ին, Ուկրաինա ռուսական ներխուժման ժամանակ։ Պատերազմի ընթացքում ամենաարյունալի հարձակումներից մեկն է։

Հրթիռային հարված է հասցվել խանութին ու սրճարանին։ Հարձակումը տեղի է ունեցել այն ժամանակ, երբ տեղի բնակիչները հավաքվել էին սրճարանում հոգեհանգստի արարողությանը։ 52 մարդ զոհվել է, 6-ը՝ վիրավորվել։ 

Ուկրաինայի ներքին գործերի նախարար Իգոր Կլիմենկոյի խոսքով՝ հարձակման պահին Գրոզայում ապրում էր ընդամենը 330 մարդ։

Իրադարձությունների ընթացք 
Գրոզա գյուղի սրճարանում տեղի է ունեցել այդ գյուղի ծնունդով ուկրաինացի զինվորական Անդրեյ Կոզիրի հոգեհանգիստը, որը մահացու վիրավորվել էր Պոպասնայի մոտ մարտերի ժամանակ՝ 2022 թվականի մարտին Ուկրաինա ռուսական ներխուժման սկզբում։ Անդրեյը մահացավ Դնեպրոպետրովսկի մարզի զինվորական հոսպիտալում, որի տարածքում  թաղվեց, քանի որ այդ ժամանակ նրա հայրենի Գրոզա գյուղը գտնվում էր ռուսական օկուպացիայի տակ։ Գրոզա գյուղը 6 ամիս գտնվել է օկուպացիայի մեջ և ազատագրվել 2022 թվականի աշնանը։ Անդրեյի որդին՝ Դենիս Կոզիրը, նույնպես ծառայության է անցել Ուկրաինայի զինված ուժերում, սակայն 2023 թվականի հունիսին զորացրվել է առողջական վիճակի պատճառով և վերադարձել հայրենի գյուղ, որտեղ որոշել է վերահուղարկավորել հորը։ 

2023 թվականի հոկտեմբերի 5-ին՝ ժամը 13:25-ի սահմաններում, հրթիռային հարված է հասցվել սրճարանին և խանութին, որտեղ այդ պահին տեղի է ունեցել Անդրեյ Կոզիրյուի հոգեհանգիստը։ Զոհվեցին նաև Կոզիրի այրին և նրա որդին՝ Դենիսը, իր կնոջ հետ միասին։ Զոհերի թվում եղել է նաև 8-ամյա տղա։ 

Խարկովի մարզում հոկտեմբերի 6-8-ը սգո օրեր են հայտարարվել։ 

The New York Times-ը նշում է, որ հրթիռային հարվածը հասցվել է մի գյուղի, որի շրջակայքում ակնհայտ ռազմական կամ արդյունաբերական թիրախներ չեն եղել։ Ընդ որում, հրթիռային հարվածը դիպել է հենց սրճարանին, որտեղ այդ ժամանակ գտնվել է Գրոզայի 330 բնակիչներից մոտ 60-ը։ Ուկրաինայի ՆԳ նախարարը և Ուկրաինայի ազգային ոստիկանությունը ենթադրել են, որ ռուս զինվորականներին կարող էր հուշել տեղի բնակիչներից մեկը։

Գյուղը գտնվում է առաջնագծից մոտ 20 կմ հեռավորության վրա։

Արձագանք 

 Ուկրաինա

Ուկրաինական կողմը հարձակման համար մեղադրել Է ՌԴ ԶՈՒ-ին և հայտարարել, որ հարձակման ժամանակ օգտագործվել է «Իսկանդեր» բալիստիկ հրթիռ։ Սկսվել է մինչդատական հետաքննություն՝ կանխամտածված սպանության հետ կապված պատերազմի օրենքների և սովորույթների խախտման փաստով (Ուկրաինայի ՔՕ 438-րդ հոդվածի 2-րդ մաս)։

Ուկրաինայի նախագահ Վլադիմիր Զելենսկին հարձակումն անվանել է ամբողջովին կանխամտածված ահաբեկչական գործողություն և մեղադրել Ռուսաստանին «ցեղասպան ագրեսիայի մեջ»։ 

 Ռուսաստան

Ռուսական կողմը չի մեկնաբանել գյուղի վրա հրթիռային հարվածը։

 Այլ պետություններ և միջազգային կազմակերպություններ

Նույն օրը հարձակումը դատապարտել Է ՄԱԿ-ի գլխավոր քարտուղար Անտոնիու Գուտեռեշը։ ՄԱԿ-ը Խարկովի մարզ հանձնաժողով է ուղարկել հարվածը հետաքննելու համար։

Սպիտակ տան մամուլի քարտուղար Կարին Ժան-Պիեռը հարձակման համար մեղադրել Է ՌԴ ԶՈՒ-ին և հայտարարել, որ հարձակումը «աներևակայելի սարսափեցնում է Ուկրաինայի ժողովրդին»։

Ավստրիայի արտաքին գործերի նախարարություն են կանչել Ռուսաստանի դեսպանին։ Գերատեսչությունը հայտարարել է, որ մեղավորները պետք է պատասխանատվության ենթարկվեն։

Ծանոթագրություններ

Արտաքին հղումներ 
 
 
 
 

Ռուս-ուկրաինական պատերազմ